Rokiškio rajono savivaldybės tarybai

**SPRENDIMO PROJEKTO „DĖL SAVIVALDYBĖS TURTO PERDAVIMO PAGAL PANAUDOS SUTARTIS BENDRUOMENĖMS“ AIŠKINAMASIS RAŠTAS**

2020 m. liepos 9 d. Rokiškis

 **Parengto sprendimo projekto tikslai ir uždaviniai.**

Patvirtinti sutarčių projektus remiantis Rokiškio rajono savivaldybės tarybos 2017 m. vasario 24 d. sprendimu Nr. TS-28 ,,Dėl savivaldybės turto perdavimo pagal panaudos sutartis bendruomenėms”.

 **Šiuo metu esantis teisinis reglamentavimas.**

Projektai paremti remiantis Lietuvos Respublikos vietos savivaldos įstatymo 16 straipsnio 2 dalies 26 punktu, Rokiškio rajono savivaldybės tarybos 2017 m. vasario 24 d. sprendimu Nr. TS-28 ,,Dėl savivaldybės turto perdavimo pagal panaudos sutartis bendruomenėms”, Rokiškio savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašą“ bei Rokiškio savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu”.

 **Sprendimo esmė.**

Rajono savivaldybės taryba 2017 m. vasario 24 d. sprendimu Nr. TS-28 ,,Dėl savivaldybės turto perdavimo pagal panaudos sutartis bendruomenėms”, priėmė sprendimą perduoti Duokiškio ir Aukštakalnių kaimo bendruomenėms turtą panaudos pagrindais, tačiau sutartys nebuvo pasirašytos, o pasikeitus teisės aktams, šiuo metu panaudos sutartims reikalingas tarybos pritarimas.

Atsižvelgiant į tai parengtas ir rajono tarybai teikiamas sprendimo projektas.

 **Galimos pasekmės, priėmus siūlomą tarybos sprendimo projektą:**

 **Teigiamos –** užtikrina galimybę naudoti bendruomenių gyventojų, neįgaliųjų, vaikų ir jaunimo užimtumui, fiziniam aktyvumui, turiningo laisvalaikio veikloms vykdyti.

 **Neigiamos –** nebus.

 **Kokia sprendimo nauda Rokiški rajono gyventojams.**

Bendruomenių gyventojams bus užtikrintas kokybiškas bei prasmingas laisvalaikio praleidimas.

 **Finansavimo šaltiniai ir lėšų poreikis.**

 Nenumatoma.

 **Suderinamumas su Lietuvos Respublikos galiojančiais norminiais teisės norminiais aktais.**

Projektas neprieštarauja galiojantiems teisės aktams.

 **Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintas antikorupciniu požiūriu.

Kamajų seniūnijos seniūnė Lina Zolubienė